Úradný vestník L 155 , 14/06/2002 S. 0023 - 0024



Nariadenie Komisie (ES) 1017/2002 z 13. júna 2002 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) 796/2002 [2], najmä na jeho článok 9, keďže: (1) S cieľom zabezpečiť jednotné uplatňovanie kombinovanej nomenklatúry tvoriacej prílohu nariadenia (EHS) 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) 2658/87 stanovilo všeobecné pravidlá na interpretáciu kombinovanej nomenklatúry; tieto pravidlá platia na akúkoľvek inú nomenklatúru, ktorá celkom alebo čiastočne z nej vychádza alebo ktorá k nej pridáva ďalšie členenie a ktorá je založená na špecifických ustanoveniach spoločenstva, s cieľom uplatňovania colných alebo iných opatrení týkajúcich sa obchodovania s tovarom. (3) Podľa týchto všeobecných pravidiel by sa tovar opísaný v stĺpci 1 tabuľky v prílohe tohto nariadenia mal zatriediť podľa číselných znakov KN uvedených v stĺpci 2 na základe odôvodnení uvedených v stĺpci 3. (4) Je vhodné aby vzhľadom na opatrenia, ktoré sú v platnosti na území spoločenstva týkajúce sa dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, mohol držiteľ i naďalej uplatňovať záväznú sadzobnú informáciu vydanú colnými orgánmi členských štátov v súvislosti so zatriedením tovaru v rámci kombinovanej nomenklatúry, ktorá nie je v súlade s ustanoveniami tohto nariadenia, podľa ustanovení článku 12 ods. 6 nariadenia Rady (EHS) 2913/92 z 12. októbra 1992 ustanovujúceho Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) 2700/2000 [4]; (5) Opatrenia uvedené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 V tabuľke uvedenej v prílohe sa tovar opísaný v stĺpci 1 zatriedi v rámci kombinovanej nomenklatúry do príslušných číselných znakov KN uvedených v stĺpci 2. Článok 2 Podľa platných opatrení spoločenstva týkajúcich sa dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva sa môže záväzná sadzobná informácia vydávaná colnými orgánmi členských štátov, ktorá nie je v súlade s ustanoveniami uvedenými v položkách 1, 3, 4 a 5 v tabuľke v prílohe k tomuto nariadeniu, i naďalej uplatňovať počas obdobia 60 dní v súlade s ustanoveniami v článku 12 ods. 6 nariadenia (EHS) 2913/92. Článok 3 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. júna 2002 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 128, 15.5.2002, s. 8. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie (číselný kód KN) | Dôvody | (1) | (2) | (3) | 1.Tenká pletená utierka, spájaná, nepúšťajúca oká, zo 100 % polyestru s približnými rozmermi 21 cm × 21 cm. Všetky štyri konce sú spájané za tepla.(Utierka na čistenie)(Pozri fotografiu č. 620, | 63071010 | Zatriedenie je určené všeobecnými pravidlami 1 až 6 na interpretáciu kombinovanej nomenklatúry, poznámkou 7 c) k triede XI, poznámkou 1 ku kapitole 63 a znením číselných znakov KN 6307, 630710 a 63071010. Vzhľadom na skutočnosť, že okraje sú spájané za tepla, výrobok sa považuje za dohotovený. Pozri tiež vysvetlivky HS k triede XI, všeobecnú poznámku (II) "Dohotovené výrobky", bod 3. Pozri tiež vysvetlivky HS k položke 6307, bod 1. | 2.Tkaná, päťcípa hviezda, s metalizovanou a inou priadzou, naplnená syntetickým materiálom, s približnými rozmermi 8 cm × 8 cm. Na jednom cípe je slučka na zavesenie z metalizovaného materiálu.(Ostatné dohotovené výrobky — dekoračné výrobky)(Pozri fotografiu č. 623, | 63079099 | Zatriedenie je určené všeobecnými pravidlami 1 až 6 na interpretáciu kombinovanej nomenklatúry, poznámkami 7 a) a e)k triede XI, poznámkou 1 ku kapitole 63 a znením číselných znakov 6307, 630790 a 63079099. Ak sa vezme do úvahy celkový vzhľad tohto výrobku, je možné používať ho počas celého roka a nielen výlučne alebo najmä na Vianoce. A preto nie je možné zatriedenie do položky 9505 | +++++ TIFF +++++ +++++ TIFF +++++ --------------------------------------------------